**4ο ΓΕΛ ΗΛΙΟΥΠΟΛΗΣ**

**5ΗΜΕΡΗ ΕΚΔΡΟΜΗ Γ’ ΛΥΚΕΙΟΥ ΣΤΗ ΘΕΣΣΑΛΟΝΙΚΗ**

ΑΠΟ ΠΑΡΑΣΚΕΥΗ 9/12/22 ΕΩΣ ΤΡΙΤΗ 13/12/22

**1η ΗΜΕΡΑ: ΑΘΗΝΑ – ΒΕΡΓΙΝΑ– ΘΕΣΣΑΛΟΝΙΚΗ**

Συγκέντρωση στο σχολείο νωρίς το πρωί στις 06.45, επιβίβαση στα λεωφορεία και αναχώρηση από το σχολείο στις 07.00 με ενδιάμεσες στάσεις για Θεσσαλονίκη. Στη διαδρομή θα επισκεφθούμε τον ιστορικό χώρο της Βεργίνας, όπου θα έχουμε την ευκαιρία να δούμε από κοντά τους αξιολογότερους Μακεδονικούς τάφους, ένας εκ των οποίων είναι και του Φιλίππου Β’, τους οποίους έφερε στο φως η σκαπάνη του αρχαιολόγου Μ. Ανδρόνικου το 1977. Αναχώρηση για Θεσσαλονίκη, άφιξη στο ξενοδοχείο **Grand Hotel Palace, 5 αστέρων**, εντός της πόλης. Τακτοποίηση στα δωμάτια και δείπνο. Προαιρετική ομαδική διασκέδαση. Διανυκτέρευση.

**2η ΗΜΕΡΑ: ΘΕΣΣΑΛΟΝΙΚΗ**

Μετά το πρόγευμα στις 10.00 ξεκινάμε για να ξεναγηθούμε στα κυριότερα ιστορικά μνημεία της Νύμφης του Θερμαϊκού όπως ο Λευκός Πύργος, η Ροτόντα, η Καμάρα (Αψίδα του Γαλέριου), τα βυζαντινά τείχη, τον πολιούχο της πόλης Άγιο Δημήτριο με την κρύπτη του .Ελεύθερος χρόνος για βόλτα και φαγητό. Το απόγευμα επιστροφή στο ξενοδοχείο, δείπνο. Προαιρετική ομαδική διασκέδαση. διανυκτέρευση.

**3η ΗΜΕΡΑ ΘΕΣΣΑΛΟΝΙΚΗ - ΕΔΕΣΣΑ – ΛΟΥΤΡΑ ΠΟΖΑΡ- ΘΕΣΣΑΛΟΝΙΚΗ**

Μετά το πρόγευμα στις 10.00 ξεκινάμε για την Έδεσσα, όπου θα θαυμάσουμε τους υπέροχους καταρράκτες. Θα συνεχίσουμε την εκδρομή μας με μια επίσκεψη στα Λουτρά Πόζαρ της Αριδαίας, ένα πανέμορφο τοπίο με καταρράκτες και ποτάμια.

Ελεύθερος χρόνος για γεύμα. Αργά το απόγευμα επιστρέφουμε στο ξενοδοχείο μας, για ξεκούραση. Προαιρετική ομαδική διασκέδαση. Δείπνο και διανυκτέρευση.

**4η ΗΜΕΡΑ: ΘΕΣΣΑΛΟΝΙΚΗ**

Μετά το πρόγευμα στις 10.00, αναχωρούμε για να επισκεφτούμε τα κάστρα στην Άνω πόλη που διασώθηκε από την πυρκαγιά του 1917, για να θαυμάσουμε πανοραμικά την πόλη με τον Θερμαϊκό κόλπο. Στη συνέχεια επίσκεψη στο Αριστοτέλειο Παν/μιο, και στα παλαιοχριστιανικά μνημεία. Ελεύθερος χρόνος το μεσημέρι. Το απόγευμα, επιστροφή στο ξενοδοχείο και δείπνο. Προαιρετική ομαδική διασκέδαση. διανυκτέρευση.

**5η ΗΜΕΡΑ: ΘΕΣΣΑΛΟΝΙΚΗ –ΑΘΗΝΑ**

Mετά το πρόγευμα στις 10.00, αναχωρούμε για μία τελευταία βόλτα στην πόλη της Θεσσαλονίκης. Στις 12.00 περίπου θα αναχωρήσουμε από το Λευκό Πύργο για την επιστροφή με ενδιάμεσες στάσεις για καφέ και ξεκούραση, στην Ηλιούπολη στο χώρο του σχολείου, περίπου στις 9.00 μμ,

**Σημείωση**: το ανωτέρω πρόγραμμα σε περίπτωση ανωτέρας βίας μπορεί να τροποποιηθεί σύμφωνα με τις ανάγκες του σχολείου

**ΣΥΝΟΔΟΙ ΚΑΘΗΓΗΤΕΣ**: ΧΡΥΣΟΥΛΑΚΗΣ ΦΩΤΗΣ (6989994432), ΠΑΠΑΚΩΣΤΟΠΟΥΛΟΣ ΣΠ., ΚΑΣΙΑΡΗΣ Κ., ΠΛΟΥΣΙΟΥ Κ.

ΑΠΟ ΤΗ ΔΙΕΥΘΥΝΣΗ ΤΟΥ ΛΥΚΕΙΟΥ